બીજા દિવસે આની નોંધ લઈને બીએમસીએ માટુંગા પોલીસ સ્ટેશનમાં એફઆઈઆર નોંધાવી હતી, એમ એફ નોર્થ વૉર્ડ (માટુંગા-કિંગ્સ સર્કલ)ના આસિસ્ટન્ટ મ્યુનિસિપલ કમિશનરે જણાવ્યું હતું કે બીએમસીના કર્મચારીઓ કે બીએમસીના સત્તાવાળાઓ સિવાય કોઈને પણ મેનહોલનાં ઢાંકણાં ખોલવાની છૂટ નથી. આ બાબત તરફ જોતાં એવું લાગી રહ્યું છે કે કોઈએ શંકાસ્પદ રીતે મેનહોલનું ઢાંકણું ખોલવાનો પ્રયાસ કર્યો હતો, પરંતુ તે વજનદાર હોવાથી તેને અધવચ્ચે પડતો મૂકી દીધો હતો. અમે એફઆઈઆર નોંધી છે અને પોલીસ હવે આ બનાવની તપાસ કરશે, એમ આસિસ્ટન્ટ મ્યુ. કમિશનર કેશવ ઉબાલેએ જણાવ્યું હતું.